b'\n_START_ARTICLE_\nLiubov Zakh\xc3\xa0rtxenko\n_START_SECTION_\nBiografia\n_START_PARAGRAPH_\nLiubov Zakh\xc3\xa0rtxenko va comen\xc3\xa7ar a escriure poesia i can\xc3\xa7ons el 1975, quan tenia 14 anys. Es va graduar al Departament de Facultat de Dret de la Universitat Federal del Sud en 1984 com a jurista i crimin\xc3\xb2loga.  Despr\xc3\xa9s de graduar-se a la Universitat, va treballar com a investigadora i fiscal adjunta a l\'oficina del fiscal, i va ensenyar lleis estatals durant 3 anys a la universitat. _NEWLINE_El 1986 va guanyar el Gran Premi en el primer festival sovi\xc3\xa8tic de la can\xc3\xa7\xc3\xb3 d\'autor. Bulat Okudjava la va qualificar com a "un descobriment [del festival] d\'aquells que s\xc3\xb3n tan rars". M\xc3\xa9s tard va ser guanyadora de nombrosos concursos musicals i festivals a Kh\xc3\xa0rkiv, Zapor\xc3\xadjia, Novok\xc3\xbaibixevsk, Sviatohirsk i altres llocs. Durant diversos anys, va ser organitzadora del festival de can\xc3\xa7ons "Rostov Metro" a la seva ciutat natal de Rostov-on-Don. Entre d\'altres hi actuaren Ielena K\xc3\xa0mburova, Zinovi Guerdt, V\xc3\xadktor Xender\xc3\xb3vitx i altres artistes ben coneguts._NEWLINE_En els anys 1990 va ser membre de jurats en festivals d\'art de can\xc3\xa7ons a K\xc3\xadev i Sant Petersburg. Tamb\xc3\xa9 va apar\xc3\xa8ixer en moltes emissions de televisi\xc3\xb3 i r\xc3\xa0dio._NEWLINE_Tocava la guitarra russa de set cordes sense la 7a corda._NEWLINE_Va estar casada dues vegades i tenia tres fills. El 2008 va morir per una malaltia card\xc3\xadaca.'